Kamu bisa jelasin ke aku soal Jalan Nanjing dalam bahasa melayu?

Jalan Nanjing (; Bahasa Shanghai: Noecin Lu) merupakan sebuah jalan di Shanghai, bahagian timur sebahagian daripadanya adalah daerah membeli-belah utama Shanghai. Ia adalah salah satu jalan membeli-belah paling sibuk di dunia, bersama-sama dengan Fifth Avenue, Oxford Street, Orchard Road, Takeshita Street dan Champs-Élysées. Jalan ini dinamakan sempena bandar Nanjing, ibu kota wilayah Jiangsu yang berjiran dengan Shanghai, dan bekas ibu negara Republik China. Jalan Nanjing hari ini terdiri daripada dua bahagian, Jalan Nanjing Timur dan Jalan Nanjing Barat.

Dalam sesetengah konteks, "Jalan Nanjing" hanya merujuk kepada Jalan Nanjing sebelum tahun 1945, Jalan Nanjing Timur hari ini, yang sebahagian besarnya dilalui pejalan kaki. Sebelum penggunaan romanisasi pinyin pada tahun 1950-an, namanya diterjemahkan sebagai Nanking Road (Jalan Nanking) dalam bahasa Inggeris. Bekas Jalan Nanking terletak sepenuhnya dalam Petempatan Antarabangsa Shanghai. Jalan Nanjing Barat hari ini dahulunya adalah Jalan Telaga Berbuih, sebuah jalan penempatan tambahan yang dibina oleh pihak berkuasa konsesi di luar konsesi yang sepatutnya. Kedua-dua jalan itu bertemu di pinggir utara Shanghai Race Club.